Nafarroako Parlamentuko Mahaiak, 2019ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroan ibilgailu elektrikoetarako bateriak egiteko txinatar kapitaleko fabrika bat ezartzeko aukerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari naizen aldetik honako hau jakin nahi dut Nafarroan ibilgailu elektrikoetarako bateriak egiteko txinatar kapitaleko fabrika bat ezartzeko aukerari buruz:

Lehena: Espainiako Gobernuko kasuko ministerioarekin izandako kontaktuei buruko informazioa eta, kasua bada, hori dela-eta izandako kontaktuen edukia.

Bigarrena: txinako enpresaren ordezkariekin izandako kontaktuei buruko informazioa eta, kasua bada, hori dela-eta izandako kontaktuen edukia.

Hirugarrena: Egindako zuzemenen balorazioa, mahai gainean jarri diren balizko kokalekuak eta Nafarroako Gobernuak darabiltzan aurreikuspenak.

Iruñean, 2019ko azaroaren 18an

Foru parlamentaria: Maiorga Ramírez Erro